Lycia, W. — Xanthos (Kınık) — Letoion (Bozoluk) — Rom. Imp. period — TAM II,2 496
Region: Asia Minor — Lycia

[ευ]κλειδην τρις του απολλωνιου ξανθιον ανδρα ενδοξον εκ προγονων βουλευτην αρξαντα τη πατριδι αγορανομιαν πολεως πρυτανευσα[ν]τα β και εν εθν[ι]κη πανηγυρει γυμνασιαρχησαντα των νεων β αγωνοθετησαντα β των πατρωων θεων μεγιστην και επωνυμον αρχην τειμηθεντα και υπο των ιερων ξυστικης τε και θυμελικης συνοδων εικονι τε γραπτη και ανδριαντος αναστασει ιερατευσαντα και ταμιευσαντα των πατρωων θεων ταμειαν πολεως εργεπιστατησαντα του εν πολει γυμνασιου και βωμου χαλκεου των πατρωων θεων τελεσαντα δε και τας λοιπας λειτουργιας και υπερ των εγγονων ξανθιων της μητροπολεως του λυκιων εθνους η βουλη και ο δημος ετειμησεν τω ανδριαντι επι τη του βιου αιδημονι και κοσμιω αναστροφη και εφ αις ετελεσεν προγεγραμμεναις φιλοτειμως αρχαις τον δε ανδριαντα ανεδεξατο εκ των ιδιων αναστησειν.